**ИНФОРМАЦИЯ ОТНОСНО ВИДА НА ИНВЕСТИЦИЯТА, КОЯТО ЩЕ БЪДЕ ЗАЯВЕНА ЗА ФИНАНСИРАНЕ**

от Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от програмата за развитие на селските райони за периода 2014 – 2020 г.““

(по чл. 29, ал. 16 от „Наредба № 12 от 25.07.2016 г. за прилагане на Подмярка 7.2.)

**УВАЖАЕМИ ДАМИ И ГОСПОДА,**

 Във връзка с предстоящо кандидатстване на община Цар Калоян с проектно предложение **„Достъпна и привлекателна образователна инфраструктура, чрез ремонт и оборудване на ЦДГ „Славейче” гр. Цар Калоян“** по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ към Програма за развитие на селските райони 2014-2020 г., на основание чл. 44, ал. 1 от Закона за обществените поръчки (ЗОП) в изпълнение на чл. 29, ал. 15 и сл. от „Наредба № 12 от 25.07.2016 г. за прилагане на Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ от програмата за развитие на селските райони за периода 2014 – 2020 г.“, моля да предоставите оферти за доставка на оборудване, което възнамеряваме да заявим за финансиране и което не е включено в ***Списък с активите, дейностите и услугите, за които са определени референтни разходи,*** както следва:

* Доставка и монтаж на детски маси 120/50/48см;
* Доставка и монтаж на детски стол - 42 х 34 х 58см.
* Доставка и монтаж на комплект мултимедийна апаратура.

Проектът **„Достъпна и привлекателна образователна инфраструктура, чрез ремонт и оборудване на ЦДГ „Славейче” гр. Цар Калоян“,** предвижда въвеждането на енергоспестяващи мерки, създаване на достъпна среда и цялостна рехабилитация на дворното пространство на ЦДГ „Славейче“ гр. Цар Калоян.

Предвиждат се следните енергоспестяващи мерки: топлоизолация на стени, подмяна на дограма, топлоизолация покрив и изграждане на соларна инсталация и реконструкция на съществуващата отоплителна инсталация. Фасадите се третират с оцветена минерална мазилка като по цокъла на сградата се полага студоустойчив гранитогрес.

За привеждане на сградата в съответствие с Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (ДВ, бр. 54 от 2009 г.) , се предвижда изпълнение на рампа с наклон 5% на главния вход, като се изпълнява и метален парапет.

По сградата се предвижда още ремонт на козирки и подмяна на съществуващи ажурни, метални парапети с нови, както и направа на нов плътен парапет над входа с поставяне на метални букви – „СЛАВЕЙЧЕ“.

В проекта са включени и следните ремонтни дейности:

* ремонт на козирки;
* подмяна на съществуващи ажурни, метални парапети с нови;
* направа на нов плътен парапет над входа с поставяне на метални букви – „СЛАВЕЙЧЕ“;
* ремонт на санитарните възли на първия етаж;
* цялостно шпакловане и боядисване на стените на втория етаж;
* ремонт на санитарните възли на втория етаж;
* циклене и боядисване на съществуващ естествен паркет.

На първия етаж ще бъде оборудвана игрална зала с детски маси, столове и мултимедийна апаратува, а на втория ще бъде реновирана настилката на спортния салон, като съществуващата настилка от паркет ще бъде подменена с ударопоглъщаща.

В дворното пространство ще се реконструират и обновени съществуващите детски площадки, като се подменят настилките и се монтират нови съоръжения, които да създадат условия на децата за сигурност при игрите на открито и за атрактивни и занимателни забавления.

Цялата игрова зона е решена със саморазливна ударопоглъщаща настилка с дебелина 30мм в 6 цвята, имитираща дъга. Пешеходните алеи в дворното простраснтво на ЦДГ „Славейче” в гр. Цар Калоян ще бъдат решени с настилка от бетонови плочи с дебелина 6см.

Проектното решение предвижда разполагането на 27 съоръжения, сред които комбинирани детски съоръжения, люлки тип „везна“, люлки тип „махало“, клатушки, пясъчници, занимателни игри и др.

Видовете игри и занимания, които подбраните съоръжения предлагат са:

* *Люлеене;*
* *Катерене;*
* *Пързаляне;*
* *Лазене;*
* *Провиране;*
* *Тематични игри;*
* *Пазене на равновесие;*
* *Игри със сюжети и роли;*
* *Общуване;*
* *Колективни игри.*

Цялата разработвана територия и част от съоръжения ситуирани в детските кътове са достъпни за ползватели и придружители в неравностойно положение.

В дворното пространство на детската градина се предвижда разполагането на 15 пейки с облегалка и подлакътници, които са напълно съобразени с изискванията залегнали в Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания, а именно височина на седалките 50см, височина на подлакътниците 70см, 6 пейки без облегалка и 8 кошчета за смет.

Съществуващият обслужващ асфалтов път в северната част на имота ще бъде обновен.

Предвижда се и реновирането на оградата по имотната граница, в частта ѝ, граничеща с улици. Тя ще бъде с масивна част и пана, а в останалата си част ще бъде освежена.

Съществуващата растителност ще бъде допълнена с широколистни дървета с подчетано декоративни качества, чиито морфологични белези не са неблагоприятни за здравето на посетителите и техните придружители. Използваните видове са с благоприятно въздействие върху човешкия организъм, а именно отделят фитонциди и по-големи количества кислород.

 За зелените площи се предвижда и изграждането на автоматизирана поливна система.

Oфертите следва да бъдат изготвени по Образец на възложителя (приложение).

Оферти моля да се представят лично или чрез пощенска или друга куриерска услуга с препоръчана пратка с обратна разписка, на адреса на възложителя - град Цар Калоян, пл. „Демокрация“ № 1, всеки работен ден от 8:00 до 17:00 часа, в срок до 26.09.2016 г..

**Приложения:**

1. Техническа спецификация (**Приложение № 1**);

2. Оферта (**Приложение № 2**);

3. Декларация за липса на свързаност (**Приложение № 3)**

4. Техническо предложение (**Приложение № 4**);

5. Ценово предложение (**Приложение № 5**);

**Дауд Аляовлу:…………………………………...**

 **/Кмет на Община Цар Калоян/**